open-index/open-wikipedia-markdown huggingface dataset:
Bantustan

**Bantustaner** eller **homelands** («hjemland») er reservater som den sørafrikanske staten opprettet for svarte i Sør-Afrika og i Namibia i apartheidtiden. Hver enkelt bantustan var splittet i mange små enheter, hvor hver enhet kunne ligge langt fra hverandre. Det samlede arealet av disse utgjorde kun 13 prosent av Sør-Afrikas totale areal. Reservatene var selvstyrte, og noen av dem ble av den sørafrikanske staten regnet som selvstendige republikker. 

Tankegodset bak opprettelsen av ulike bantustaner var at alle Sør-Afrikas svarte skulle ha tvungent «statsborgerskap» i sitt respektive «hjemland», og dermed miste statsborgerskap og alle rettigheter i Sør-Afrika. Samtidig var det en del av et splitt-og-hersk-opplegg, hvor hver stammes egenart ble fremhevet fremfor en felles identitet som (svarte) sørafrikanere. Bantustanene ble opprettet på 1960&ndash;70-tallet av hovedideologen bak apartheidstaten, Hendrik Verwoerd, minister for bantusaker og statsminister i Sør-Afrika på 1950&ndash;60-tallet. 

Bantustanene ble oppløst i Namibia ved landets selvstendighet fra Sør-Afrika i 1991 og i Sør-Afrika ved det første demokratiske valget i 1994. Oppløsningen i Sør-Afrika skjedde ikke uten problemer, da flere bantustan-ledere ikke ønsket å gi slipp på makten. Vanskeligst var det i KwaZulu hvor borgerkrigslignende tilstander mellom ANC og zuluenes parti, Inkatha, oppsto. Også kjent er en situasjon hvor lederen for Bophuthatswana, Lukas Mangope, inviterte inn høyreekstreme hvite afrikandere for å beskytte staten hans. Det endte med at hans egne soldater gjorde opprør, og mange mennesker ble drept, både svarte og hvite.

Selve uttrykket er sammensatt av ordet bantu som betyr mennesker/folk på de fleste bantuspråk og *stan* tilsvarende Paki*stan* eller Hindu*stan*.

**Bantustan** som uttrykk brukes av og til om landområder eller land som ligger innenfor en annen nasjonalstats innflytelse og som er totalt eller delvis uten mulighet til å utvikle virkelig selvstendighet, hvor dette blir en vedvarende konflikt og verkebyll. Eksempel på dette er Den palestinske selvstyremyndigheten i Gaza og Vestbredden under Israel.  

## Liste over sørafrikanske bantustaner

Status som selvstendige stater: (Kun anerkjent av Sør-Afrika)

* Transkei
* Bophuthatswana
* Ciskei
* Venda

Status som autonome republikker innenfor staten Sør-Afrika:

* Lebowa
* KaNgwane
* Gazankulu
* Qwaqwa
* KwaZulu
* KwaNdebele

## Liste over bantustaner i Namibia
* Namaland 
* Rehoboth 
* Damaralad 
* Kaokoland 
* Ovamboland (senere Ovambo)
* Hereroland 
* Tswanaland
* Bushmanland
* Kavangoland (senere Kavango)
* Øst-Caprivi (senere Caprivi) 

## Se også
*Apartheid
*Bantu

## Referanser
Kopibeskyttelse

**Kopibeskyttelse**, også kjent som **Kopisperre**, refererer til teknologier som er designet for å hindre at et gitt innhold blir kopiert. Teknologien er ofte knyttet opp mot fysiske lagringsmedia som CD-er, DVD-er og liknende, men brukes også på digital informasjon i form av datafiler.

Kopibeskyttelse er ofte knyttet opp mot og forvekslet med DRM-systemer, en mer generell term for administrasjon av opphavsrettigheter, bl.a. kopiering av åndsverk.

## Referanser
Storsalamander

**Storsalamander** (*Triturus cristatus*) er en svart eller svært mørk brun vannsalamander, som ung kan den ha svarte prikker på ryggen. Buken er gul eller lys oransje med individtypiske svarte flekker. Huden er kornet og ru (småvortete) og vortene inneholder gift (Bufonin) for beskyttelse.

Storsalamanderen har hovedutbredelsesområde rundt Oslofjorden, men finnes også separat på Vestlandet og i Trøndelag. Kroppsstørrelsen varierer fra 10-15 cm, minst mot nordgrensen. Paringen foregår som regel i mai, men under enkelte forhold fra april til juni. Hunnen legger 200-300 egg enkeltvis på gamle bladdeler eller vannplanter. Eggene klekkes etter to uker og metamorfoserer fra august til oktober. Storsalamander når kjønnsmoden alder etter 2-3 år, i nord etter 3-5 år. Overvintringen skjer frostfritt på land. 

Vanlige habitater er dammer og våtmarker i kulturlandskapet, som gårdsdammer og vanningsdammer. Myrtjern over en viss pH er også et vanlig habitat. På grunn av salamanderens tynne hud, er den avhengig av fuktighet og beveger seg sjelden langt fra dammen. 

Denne sårbare amfibiearten har lidd under senere tids naturødeleggelse, og er av den grunn ansett som nær truet på Norsk rødliste for arter. Det er i hovedsak moderniseringen av jordbruket, med drenering av våtmarker og dammer, som har hatt størst påvirkning på storsalamanderen. I tillegg er den svært sårbar for fiskeutsetting, da larvene lever pelagisk og svært iøynefallende for rovfisk .

Det latinske artsnavnet henspiller på vannsalamander, det latinsk ordet for landsalamandere er *salamandra*.

## Galleri

Triturus cristatus m.jpg|Storsalamander hann i lekdrakt i akvarium noen timer før den ble sluppet fri igjen 
Triturus_cristatus_egg.jpg|Storsalamander legger et egg inni en brett på et blad og holder bladet sammen til det er sammenlimt som beskyttelse 
Triturus_cristatus_fu.jpg|Storsalamander hunn underside. Mønsteret kan brukes for å identifisere individene, på samme måten som et fingeravtrykk 


## Referanser




## Eksterne lenker
*
MS «Lygra»

**MS «Lygra»** er et lasteskip som blir leid av Fjord Line. Skipet utfører i hovedsak godstrafikk mellom Egersund og Hanstholm, og mellom Vestlandet og Newcastle.

MS «Lygra» ble bygget ved Glommen Mekaniske verksted AS i 1979, og  i 1984 ble skipet ombygget ved Bergen Mekaniske Verksted (BMV) avd. Laksevåg. Skipet er eid av Golar Shipping.

## Referanser


## Eksterne lenker
*
Frelsesarmeens fengselsarbeid (Norge)

**Frelsesarméens fengselsarbeid** er et arbeid Frelsesarméen i Norge har drevet siden 1920 da de fikk Justisdepartementets godkjennelse til å gå inn i fengslene og besøke den innsatte på cella. Frelsesarmeen har opparbeidet en unik kontakt og tillit til å møte straffedømte både i og utenfor anstalt.

Frelsesarmeen bruker ansatte og frivillige med ulik utdanning, yrkeserfaring og bakgrunn. Ledelsen for fengselsarbeidet i Norge har utdannelse fra Frelsesarmeens offisersskole, helse- og sosialfaglig høyskoleutdannelse, og bred erfaring med mennesker i vanskelige livssituasjoner.

Frelsesarmeens fengselsarbeid sorterer under *Seksjon for velferd og utvikling* ved Frelsesarmeens hovedkvarter i Oslo.

## Formål/ overordnet målsetting

Fengselsarbeidet har samme overordnede mål som andre virksomheter i Frelsesarmeens Sosialtjeneste:*Møte mennesker med ulike behov ved å praktisere [[kristendom|kristen]] nestekjærlighet, uten hensyn til [[etnisitet]], [[kultur]] eller [[religion]]. Være en del av, og et alternativ til, det offentlige hjelpeapparat.*

*Virksomheten bygger på det kristne [[menneskesyn]] som innebærer omsorg for hele mennesket, synliggjort i fire dimensjoner, den [[fysiologi|fysiske]], [[psykologi|psykiske]], sosiale og den åndelige. Alle mennesker er like verdifulle, fordi menneskets verdi er gitt utenfra, fra [[Gud]], uavhengig av egenskaper, ferdigheter, kultur og etnisitet.*

## Referanser


## Kilder

* Mål og Strategidokument, Frelsesarmeens sosialtjeneste 2000

## Eksterne lenker
Julian

**Julian** er et mannsnavn som betyr «dedikert til guden Jove». Navnet er vanlig i mange land, særlig i Europa, Latin-Amerika og Karibia. *Julian* er også noe brukt som kvinnenavn, men ganske sjeldent.

## Etymologi
*Julian* er en kortform av det romerske mannsnavnet *[[Julianus]]*, som igjen er avledet av *[[Julius (navn)|Julius]]*. Navnet har opprinnelse i det latinske ordet *iovilius*, «dedikert til guden Jove». Navnet har i nyere tid også fått betydningen «(født i) juli». *Jolyon* er en middelalderform av navnet.

## Utbredelse
Navnet *Julian* har vært et vanlig navn på norske guttebarn fra 2000-årene og hadde en popularitetstopp med 0,7 % i 2011.

|}

### Kvinnenavn
*Julian* var et vanlig kvinnenavn i England i middelalderen.

*Julian* brukes fortsatt noe som kvinnenavn, men er ganske sjeldent.

|}

## Kjente personer med navnet
Personene i listene er ordnet kronologisk etter fødselsår.
### Menn
* Julian den frafalne (ca. 331–363), romersk keiser 361–363
* Julian Huxley (1887–1975), britisk biolog og forfatter
* Julian Glover (født 1935), britisk skuespiller
* Julian Barnes (født 1946), engelsk forfatter
* Julian Sands (1958–2023), britisk skuespiller
* Julian Lennon (født 1963), britisk musiker og sønn av John Lennon
* Julian McMahon (1968–2025), australsk skuespiller
* Julian Assange (født 1971), australsk journalist og grunnlegger av WikiLeaks
* Julian Dean (født 1975), newzealandsk syklist
* Julian Casablancas (født 1978), amerikansk musiker og vokalist i The Strokes
* Julian Berntzen (født 1981), norsk musiker
* Julian Edelman (født 1986), amerikansk fotballspiller
* Julian Ryerson (født 1997), norsk fotballspiller
* Julian Álvarez (født 2000), argentinsk fotballspiller
* Julian av Sverige (født 2021), svensk prins

### Kvinner
* Julian av Norwich (1342–ca. 1416), engelsk kristen mystiker og forfatter, kjent for sitt verk Revelations of Divine Love, det første kjente verket skrevet på engelsk av en kvinne

## Navnedag
*Julian* har navnedag i flere land, oftest 9. januar. Den norske navnedagen er .

## Referanser


## Eksterne lenker
*
Hiromu Arakawa

**Hiromu Arakawa** (født 8. mai 1973 i Hokkaido, Japan) er en japansk tegneserietegner av manga.

Hun har selv sagt at hun vokste opp på en gård ute på landet, hvilket mest sannsynlig inspirerte en del av historien i mangaen Fullmetal Alchemist.

Som en mangaskaper har hun mange serier bak seg. Hennes første verk ble kalt *Stray Dog*, og vant førstepremien i «Shounen Gangan» i 1999. De neste mangaene hun lagde ble *Totsugeki Tonari no Enikksusu* og *Shanghai Youma Kikai* (norsk tittel *Spøkelsesmysteriet i Shanghai*), som begge kom ut i 2000.

I 2001 kom hun ut med Fullmetal Alchemist, noe hun mottok en pris i «Shogakukan Manga Awards» for. Fullmetal Alchemist holdt det gående i fire år og mer enn 100 kapitler ble gitt ut. I 2003 ble mangaen også en kilde for inspirasjon for en anime-serie med samme navn på 51 episoder og en film.

Arakawa ga ut en ny mangaserie i 2005, kalt *Raiden-18*.

## Referanser


## Eksterne lenker
*
Transmutasjon

**Transmutasjon** betyr å forandre et objekt til et annet. Begrepet transmutasjon ligger hånd i hånd med alkymi, og refererer da til akten alkymisten gjør når vedkommende gjør vann til vin, jern til gull osv.
Jon Fredrik Baksaas

**Jon Fredrik Baksaas** (født 21. november 1954 i Skien) er en norsk siviløkonom og tidligere konsernsjef i Telenor. 

Han er født og oppvokst på gård i Skien og er utdannet siviløkonom fra Norges Handelshøyskole (NHH) (1979) i Bergen og ved IMB i Lausanne i Sveits. Hans første jobb under studiene var som ufaglært ved Gruve 3 på Svalbard, i 1977. Etter studiene begynte han i Det Norske Veritas (DNV), hvor han inntil 1985 hadde flere lederfunksjoner. Han arbeidet blant annet i tre år for DNV i Asia. I perioden 1985-1988 hadde han ledende stillinger i Stolt Nielsen Seaway AS og i 1988–1989 finansdirektør i Aker AS. Han ble deretter finansdirektør i TBK AS til han i 1994 begynte i Telenor. Baksaas hadde flere lederstillinget i Telenor, blant annet finansdirektør (CFO), før han i 2002 ble konsernsjef i Telenor etter Tormod Hermansen fram til august 2015.

Jon Fredrik Baksaas er også styremedlem i DNV og har også hatt flere andre verv i næringslivet. Baksaas var styremedlem i den globale mobilorganisasjonen GSM Association 2008-2016 og styreleder i tiden 2014-2016.

Under Baksaas' ledelse vokste Telenor sterkt til et globalt teleselskap med virksomhet i tolv land. Under Baksaas' sju år som konsernsjef gikk Telenor fra 49 til 98 milliarder kroner i omsetning, og fra - 320 millioner til + 13,3 milliarder kroner i resultat. Selskapet søkte først og fremst majoritetseiendel i mobilselskaper med fokusering på Europa og Asia, og gjorde dette mulig ved å selge eierposisjoner i Tyskland, Hellas og Irland. I en periode med harde lisenskamper om 3G-frekvenser i Europa, valgte Telenor under Hermansens og Baksaas' ledelse å satse på mobilmarkedene i Øst-Europa og Asia i stedet. Baksaas var en hovedarkitekt bak Telenor introduksjon i India, gjennom oppkjøp av flertallsposisjonen i selskapet Unitech Wireless.

Som Telenor-sjef ble han i desember 2006 kritisert av fredsprisvinneren Muhammad Yunus som anklaget Telenor blant annet for å bryte avtaler og ta ut for høy overskudd fra sin investering i mobiltelefonselskapet Grameen Phone i Yunus' hjemland Bangladesh. Telenor tilbakeviste påstandene, og gjenopprettet et bedre forhold til Yunus etter få år.

## Litteratur
* Joramo, Arne: *Telenorge, et tidsbilde 1990-2015*. Oslo, 2010. ISBN 978-82-997368-5-5.

## Referanser


## Eksterne lenker
*
Joscha Sauer

**Joscha Sauer** (født 9. mai 1978) er en tegneserieskaper og vitsetegner fra Tyskland. Han er kjent for tegneserien *Umorsomt* (*Nichtlustig*) som en periode figurerte i Pondusbladet. 

## Referanser


## Eksterne lenker
*
Stephen Harper

**Stephen Joseph Harper** (født 1959) er en kanadisk politiker som var Canadas 22. statsminister fra 2006 til 2015. Han representerte Canadas konservative parti.

Han har vært leder for Den internasjonale demokratiske union siden 2018. 

## Bakgrunn
Harper studerte ved University of Calgary i Alberta og oppnådde i 1985 bachelorgrad og i 1991 mastergrad i økonomi.

Han var politisk engasjert i Canadas konservative fremskrittsparti og Reformpartiet. Harper var misfornøyd med politikken på riksplan i Canada, særlig med kravene fra Québec og med politikken til Canadas liberale parti.

I 1993 ble han innvalgt i Underhuset i Canadas parlament for Reformpartiet, men søkte i 1997 ikke gjenvalg og ble i stedet leder for lobbyorganisasjonen National Citizens Coalition (NCC).

I 2002 ble han på nytt innvalgt i parlamentet, denne gang for Canadian Alliance. Harper ledet i 2003 sammenslutningen av Canadian Alliance og Canadas konservative fremskrittsparti til Canadas konservative parti, som han i 2004 ble partileder for.

## Statsminister

Etter valget i januar 2006 dannet Harper en konservativ mindretallsregjering, som etter nytt valg i oktober 2008 styrket sin stilling, men som fortsatt ikke hadde støtte fra flertallet i Canadas parlament. 

I 2011 led regjeringen nederlag i parlamentet, det ble skrevet ut nyvalg og Harper ledet ved valget i mai sitt parti til valgseier med et parlamentarisk grunnlag for å gjøre sin regjering til en flertallsregjering.

Som statsminister har Harper ført en næringslivsvennlig politikk med vekt på mindre statlig regulering og  lavere skatter. Regjeringen har under hans ledelse lagt vekt på å sikre ro og orden og har styrket Canadas forsvar. Harper har i utenrikspolitikken ført Canada nærmere USA, engasjert landet i krigen i Afghanistan og avvist Kyoto-avtalen.

## Utmerkelser
I 2019 ble Harper utnevnt til *companion* av Order of Canada.

## Referanser


## Eksterne lenker
* 
* 
* 
* 
* Michael D. Behiels: «Stephen Harper's Rise to Power», *American Review of Canadian Studies*, bd. 40, nr. 1, 2010, s. 118-45. Omtale av seks bøker om Stephen Harper
«Bergen»

**«Bergen»** kan vise til følgende skip:
*MF «Bergen» (IMO 8304775), ei bilferge bygd i 1984
*MS «Oslofjord» (1993) (IMO 9058995), en bilferge som tidligere het MS «Bergen»
Keynote

**Keynote** er et dataprogram i iWork-pakken til Apple. Det brukes til å lage og gjennomføre visuelle presentasjoner ved hjelp av Apple Macintosh-maskiner eller iOS-enheter. Programmet er utviket av Apple som et alternativ til Microsofts presentasjonsverktøy PowerPoint.

Der PowerPoint er en del av programpakken Office fra Microsoft (MS), utgjør Keynote sammen med Pages og Numbers programpakken iWork. Man kan enten kjøpe hele programpakken på CD til Mac eller ett og ett program i Mac App Store for Mac og iOS App Store for iPhone, iPod Touch og iPad.

## Funksjoner
Med Keynote kan Mac- og iOS-brukere lage moderne presentasjoner som inneholder bilder, film, grafikk, lyd, tekst, animasjoner og avanserte overganger mellom de ulike bildene/temaene/sekvensene.

Mac-brukere som vil utnytte de fremste fordeler med flere slike ulike programmer, kan for eksempel (1) importere med Keynote en PowerPoint-fil, (2) tilføre enda mer avanserte overganger enn hittil mulig med MS Office/OpenOffice, (3) omforme (ekportere) innholdet til en QuickTime film, og (4) la denne bli en del av en større DVD-presentasjon som lages med iDVD. Det vil altså si: Med Keynote kan det lages en ferdig presentasjon – eller flere biter som smeltes sammen til enda større og mer avanserte presentasjoner ved hjelp av andre dataprogrammer.

Erfaring viser at de som kan litt om PowerPoint eller Mac-programmer fra før, raskt kan lære å lage moderne presentasjoner. Blant de mest avanserte til å utnytte Keynote menes av mange å være Apple selv, som har tilgang til eksklusive funksjoner. Apples CEO, Steve Jobs, har de siste årene ofte presentert datagigantens nye produkter som en begivenhet med samme navn: «Apples Keynote». Nøkkelforedraget har blitt et salgsfremstøt og et datashow, som millioner av databrukere har kunnet laste ned via internett både live og som opptak.

### Formater
Keynote har mulighet til å kjenne igjen og lagre i følgende formater:
* Keynote-presentasjoner ()
* Microsoft PowerPoint-presentasjoner ()
* QuickTime-filmer (), som kan være interaktive
* Adobe Flash-animasjoner ()
* PDF-dokumenter ()
* Importere alle bildeformater som QuickTime kjenner igjen, og eksportere i flere formater (,  eller )

## Pages for iOS

Pages er, i tillegg til Mac-versjonen, også tilgjengelig for iOS-enhetene iPhone, iPod Touch og iPad, via App Store.

## Historie
* 7. januar 2003: Keynote 1.0 lansert av Apple-sjef Steve Jobs.
* 11. januar 2005: Keynote 2.0 lansert som del av iWork '05.
* 10. januar 2006: Keynote 3.0 lansert som del av iWork '06.
* 8. august 2007: Keynote 4.0 lansert som del av iWork '08.
* 6. januar 2009: Keynote 5.0 lansert som del av iWork '09.
* 12. mars 2010: Keynote lansert for iPad.
* 31. mai 2011: Keynote lansert for iPhone og iPod Touch.
Egenskapene og bruksmulighetene til Keynote er utviklet og utbedret.

Utgaven som kom i 2006 fikk blant annet nye overganger og enda flere visuelle tema. Og flere av de grafisk "ferdigutviklede" sider, som man fyller inn ønsket innhold i selv, har fått bildeflater som i størrelse også samsvarer med data- og TV-skjermer i moderne bredformat.

## Eksterne lenker
*
Yssouf Koné

**Yssouf Koné** (født 1982) er en burkinsk-ivoriansk tidligere fotballspiller.

## Karriere
Koné dro til US Lecce som 16-åring, før ferden gikk videre til Raja Casablanca, og deretter Qingdao Hailifeng og Safi på lån.

Grunnen til at Koné har landskamper for Burkina Faso, og ikke , er at hans besteforeldre er fra Burkina Faso.

Da Rosenborg var på Gran Canaria i januar 2006, prøvespilte spissen for klubben, men selv etter et flott mål mot Brøndby, og godt spill både mot Djurgården og Pohang Steelers, ble Koné veid og funnet for lett for en plass i RBKs stall. Noen dager etter at Koné hadde fått nei fra Rosenborg-ledelsen ombestemte lederne i RBK seg, og Koné ble kjøpt for cirka 4 millioner kroner. 

Oppholdet i Rosenborg ble en blandet opplevelse for Koné. I konkurranse med Steffen Iversen fikk han bare én kamp fra start i 2006-sesongen. 2007-sesongen ble preget av en skade som ødela sesongen fram til sommeren. Han kom imidlertid tilbake, og i august måned scoret han 9 mål på 8 kamper. Resten av sesongen spilte han fra start av i alle kampene. Også i Champions League markerte han seg, der han scoret 6 mål på 8 kamper. 

I juli 2008 ble han solgt til rumenske CFR Cluj. Her scoret han 16 mål på 51 kamper, og ble seriemester i 2009-10-sesongen. 

I januar 2011 returnerte han til Norge, og signerte for Vålerenga. I januar 2013 kunngjorde klubben at man hadde blitt enige om å avslutte kontraktsforholdet.

## Referanser


## Eksterne lenker
* 
* Profil hos Vålerenga Fotball
Småsalamander

**Småsalamander** (*Lissotriton vulgaris*) (også kalt **liten vannsalamander**) er den vanligste arten av salamandere i Norge. Arten er lysere og mindre enn storsalamander (brun, grå, olivenbrun). Undersiden er gul eller oransje, med svarte flekker eller prikker. Huden er relativt glatt. Begge artene står på Norsk rødliste for arter i Norge.

## Utbredelse
Småsalamanderen finnes i Norge på Sør- og Østlandet, samt i Trøndelag. De to utbredelsene møtes i Sverige, der arten finnes nord til Midt-Sverige. Småsalamander foretrekker ganske dype dammer, og trenger dammer som er åpne rundt og ikke tørker inn på sensommeren. På Sør- og Østlandet finnes de ofte tilknyttet dammer i jordbrukslandskapet, mens de i Trøndelag ofte finnes i myrtjern.

## Navn
Småsalamander var inntil årtusenskiftet en del av slekten *[[Triturus]]* sammen med storsalamander, men denne slekten har vært et oppsamlingstaxon for diverse vannsalamandergrupper, og er nå blitt splittet opp i flere, mindre slekter. Småsalamander er overført til slekten *[[Lissotriton]]*, sammen med *[[Lissotriton boscai|L. boscai]]*, *[[Lissotriton helveticus|L. helveticus]]*, *[[Lissotriton italicus|L. italicus]]* og *[[Lissotriton montandoni|L. montandoni]]*.

## Referanser




## Eksterne lenker
*
Salamander

**Salamander** kan referere til:

* Salamandere, en gruppe amfibier
** Småsalamander (*Lissotriton vulgaris*)
** Storsalamander (*Triturus cristatus*)
* Salamander (fabeldyr) med tilknytning til ild
* Salamander (metafor), kulturfiendtlig og trangsynt menneske
* Salamander (SHV), en innsatsgruppe i sjøheimevernet
* Salamander (SOE), en serie med operasjoner utført av Special Operations Executive under den andre verdenskrig
Skandfers Baadbyggeri

**Skandfers Baadbyggeri** var et båtbyggeri som drev virksomhet ved Kulstadsjøen i Vefsn i Nordland. Båtbyggeriet ble etablert av Nils Skandfer i 1903 og holdt til ved det gamle handelsstedet på Kulstadsjøen. Dette skjedde samtidig som trelastvirksomheten Nesbruket, som holdt til like i nærheten, hadde stor virksomhet med uttak av tømmer og trelastproduksjon. Skandfer hadde blant annet gått i lære hos Colin Archer, og båtene han konstruerte hadde mange likhetstrekk med Colin Archer-skøytene. Skandferbåtene var de første heldekkede seilbåtene som ble bygget i Nord-Norge.

I 1914 var arbeidsstokken hos Skandfer oppe i 75-80 mann. Det ble fortalt at han kunne ha opptil ti fartøyer under bygging samtidig. I 1920 startet de økonomiske nedgangstidene, og Skandfer fikk store økonomiske problemer. Året etter ble selskapet overlevert skifteretten. Forsøk på refinansiering var ikke vellykket, og verftet ble derfor lagt ned i 1921.
ISO 3166-1

**[[ISO]] 3166-1** er en del av ISO 3166-standarden som ivaretar koder for land og biland. Standarden ble for første gang publisert i 1974 av International Organization for Standardization og definerer tre forskjellige koder for hvert område:
*ISO 3166-1 alfa-2, et tobokstavssystem med mange bruksområder, deriblant toppnivådomener (ccTLD) på Internett for land.
*ISO 3166-1 alfa-3, et trebokstavssystem.
*ISO 3166-1 numerisk, et numerisk tresiffersystem.

Et land eller område får normalt nye alfakoder hvis navnet skifter, mens et nytt nummer blir tildelt hvis landegrensene skifter.

ISO 3166-1 er ikke den eneste standarden for landskoder. IOK og FIFA har egne lister (se IOKs landskoder og FIFAs landskoder). Disse trebokstavskodene tilsvarer ofte ISO 3166-1 alfa-3-kodene.

## Liste over ISO 3166-1-koder

## Endringer
ISO 3166/MA (vedlikeholdsbyrået for ISO 3166) oppdaterer ISO 3166-1 når det er nødvendig, ved å kunngjøre endringer i standarden i nyhetsbrev som oppdaterer den gyldige standarden, og gir ut nye utgaver som inneholder alle endringene. Et land gis som regel nye koder om det endrer navn eller territorium. De alfabetiske kodene endres om en vesentlig del av et lands navn blir forandra, mens de numeriske kodene endres om et land endrer sine territorialgrenser. Koder for tidligere land eller tidligere landsnavn som har blitt sletta i ISO 3166-1 blir publisert i ISO 3166-3.

## Referanser




## Se også
* ISO 3166-2
* ISO 3166-3
* Sammenligning av IOC-, FIFA-, og ISO 3166-landkoder

## Eksterne lenker
* ISO 3166/MA  &ndash; ISO 3166 Maintenance Agency underlagt International Organization for Standardization &ndash; inkluderer oppdaterte lister over to-bokstavskoder.
* United Nations Statistics Division &ndash; Standard Country or Area Codes for Statistical Use &ndash; inkluderer trebokstavs- og numeriske koder.
* CIA World Factbook &ndash; Cross-Reference List of Country Data Codes  (public domain)
* a list of ISO 3166-1 codes (inkluderer trebokstavs- og numeriske koder), og inkluderer informasjon om historiske endringer gjort.
* an xml document inneholder landkoder og -navn på 7 forskjellige språk.
* CSV-file and website i unicode, landkoder og -navn på 30 språk, bl.a. bokmål nob og nynorsk nno.
MS «Saga»

**MS «Saga»**, fra 1994 til 2020 **MS «Stena Saga»**, er et roro- og passasjerskip som inntil 2020 var eid av det svenske rederiet Stena Roro. Hun trafikkerte ruten Oslo–Frederikshavn fra 1994 til 2020. Skipet ble bygget i 1981, og ble bygget om i 1991, 1995, 2000, 2002–2005, 2005–2006, 2009 og 2011. «Stena Saga» har 593 lugarer og en passasjerkapasitet på 2&nbsp;000 personer. På nattseilingene fra Oslo kunne «Stena Saga» ha med 1946 passasjerer. 

Den 19. mars 2020 bekreftet Stena Line nedleggelse av ruten Oslo–Frederikshavn etter 40 års drift. Den utløsende grunnen var store økonomiske tap etter koronaviruspandemien samme år. Stena Saga ble lagt i opplag i Uddevalla, og etterhvert flagget ut til Kypros og omdøpt «Saga». I Uddevalla lå hun i opplag i over ett år med uviss skjebne.

Sommeren 2021 ble det bekreftet at det italienske rederiet Adria Ferries hadde chartret «Saga» for å trafikkere sin linje mellom Ancona (IT) og Dürres (AL), i første omgang under sommermånedene.

Senere i 2021 ble en charteravtale inngått mellom Stena RoRo og kanadiske Bridgemans Services Group for videre drift av fartøyet i Manila, Filippinene som et hotellskip i forbindelse med utbygging av en kunstig øy.

## Referanser


## Bildegalleri

StenaSaga.JPG|MS «Stena Saga» utenfor Hovedøya, Oslo.
Princess Maria 2010-04-26.jpg|MS «Saga» sitt søsterfartøy MS «Princess Maria».


## Eksterne lenker
* 
* 
* Om Stena Saga på rederiets nettside 
* (se) https://archive.today/20120524005823/http://www.faktaomfartyg.nu/silvia_regina_1981.htm Bilder og komplett historikk
Lars Hirschfeld

**Lars Justin Hirschfeld** (født 1978) er en canadisk tidligere fotballspiller som var keeper. Han har spilt en rekke kamper for . Hirschfeld har spilt for blant annet Vålerenga og Rosenborg i Norge, og Tottenham og Leicester i England.

## Karriere

Han har tidligere spilt for blant annet den tyske klubben Energie Cottbus og engelske Tottenham, samt en rekke låneopphold i mindre klubber. 

Sommeren 2005 ble Hirschfeld signert av  som erstatter for den skadde Knut Borch. Han spilte så bra i Tromsø-målet at han beholdt plassen også etter at Borch ble friskmeldt, og ble av mange regnet som Tippeligaens beste keeper i 2005. Tromsø ønsket å beholde spilleren da kontrakten hans gikk ut ved sesongslutt, men Hirschfeld valgte i stedet å signere for , hvor han kjempet med Espen Johnsen om keeperplassen, og etter hvert tok han over plassen som førstekeeper i Rosenborgmålet.

Han ble solgt fra , som han spilte i helt fram til 2007. Fra 2008 spilte han for den rumenske klubben CFR Cluj. I 2009 ble han solgt til Energie Cottbus.

Den 15. januar 2010 skrev han under for . Etter seks år i Vålerenga, signerte han for  21. januar 2016.

## Privatliv
Hirschfelds far Friedrich-Wilhelm kom opprinnelig fra Plettenberg i Nordrhein-Westfalen i Tyskland og emigrerte i 1972 til Canada. Lars Hirschfeld har derfor tysk pass, og kommer derfor utenfor utenlandskvoten.

Hirschfeld er språkkyndig, og snakker både tysk, fransk, spansk, portugisisk, italiensk, rumensk og norsk, i tillegg til engelsk.

## Meritter
Han ble norsk seriemester i 2006 med Rosenborg, og rumensk seriemester i 2008 med CFR Cluj.

## Referanser


## Eksterne lenker
* 
* 
* 
*  Profil hos *VIF-Fotball.no*
Colosseum (andre betydninger)

**Colosseum** har flere betydninger:

*Colosseum, et historisk amfiteater i Roma
*Colosseum i El Djem, tilsvarende amfiteater i byen El Djem, Tunisia
*Colosseum kino i Oslo
*Colosseum (band), et britisk jazzrock-band
*Colosseum (TV-program), en norsk tv-serie som gikk på TVNorge i 1997.
*Colosseum (radioprogram), et radioprogram på P4
Cinderella Man

***Cinderella Man*** er et amerikansk filmdrama som følger historien til tungvektsmester i boksing, James J. Braddock. Filmen er regissert av Ron Howard, og har Russell Crowe i hovedrollen.

## Handling
James J. Braddock er en ire i USA som har måtte gi opp sin lovende boksekarriere etter en serie tap. Han jobber nå med forskjellige strøjobber under den amerikanske depresjonen, mens han stadig drømmer om å bygge opp igjen den gamle karrieren. Etter at en annen bokser melder avbud til en match, får Braddock igjen sjansen. Promotørene tar han ikke seriøst, og ser på han som dødkjøtt, helt til han slår ut bokseren som er ranket som nummer to i verden. 
Braddock fortsetter å vinne, mens han gir håp og inspirasjon til andre som er rammet av depresjonen. Han slår tilslutt ut verdensmester Max Baer, og blir selv tungvektsmester. Navnet på filmen er hentet fra kallenavnet Braddock fikk som bokser.

## Roller

* Russell Crowe – James J. Braddock
* Renée Zellweger – Mae Braddock
* Paul Giamatti – Joe Gould
* Connor Price – Jay Braddock
* Craig Bierko – Max Baer
* Paddy Considine – Mike Wilson

## Mottakelse
Filmen ble godt mottatt blant filmkritikere verden rundt, men skuffet økonomisk. Filmen hadde et budsjett rundt $88 millioner, men klarte bare å spille inn $60 millioner mens den gikk på kino i Nord-Amerika.

## Kritikk
Mange boksehistorikere, og Baers etterkommere, har kritisert fremstillingen av Max Baer. I filmen blir han fremstilt som regelrett ond både privat og offentlig, og tar livet av to mennesker i bokseringen. I virkeligheten mente de at Baer ble regnet som en gentleman blant sine kollegaer. Og bare en av hans motstandere, Frankie Campbell, døde. Dødsfallet plaget også Baer resten av livet. Det at han bokset med en brukket hånd mot Braddock, har også sådd tvil om hvor stor presentasjonen var.

## Eksterne lenker
* 
* 
*
Kokosøyene

**Kokosøyene**, også kjent som **Keelingøyene**, er et australsk territorium. Det er to atoller med 27 koralløyer i gruppen. Øyene ligger i Indiahavet, omtrent midt mellom Australia og Sri Lanka. Det totale innbyggertallet på øyene er på rundt 600.

Øyene ble oppdaget i 1609 og kom under britisk herredømme i 1857. De ble plassert under guvernøren av Ceylon i 1886, kom under Straits Settlements i 1886 og ble underlagt Singapore i 1903. Øygruppen kom under australsk kontroll i 1955 og stemte for å bli en del av Australia i 1984. 

## Geografi

Kokosøyene (Keelingøyene) består av to flate, lavtbyggende korallatoller som dekker et område på totalt 14,2&nbsp;km², med 2,6 km kystlinje. Øyene er dekket av kraftig vegetasjon, som i hovedsak består av kokospalmer og annen vegetasjon. Høyeste punkt på øyene er 5 meter over havnivå. Klimaet på øyene er behagelig, regulert av en sørøstgående passatvind omtrent ni måneder i året, med moderate nedbørsmengder. Sykloner kan forekomme tidlig på året. Folketallet er anslått til 596.

Kokosøya i nord er en atoll som består av kun én c-formet øy, en nær lukket ring med en liten åpning inn til lagunen, som er omtrent 50 meter bred, på østsiden av øya. Øya er temmelig liten, med et areal på 1,1&nbsp;km². Lagunen er på om lag 0,5&nbsp;km². Nord-Kokosøyene og havområdene frem til 1,5&nbsp;km fra kystlinjen legger grunnlag for Pulu Keeling nasjonalpark, opprettet 12. desember 1995.

Kokosøyene i sør er en atoll som består av tjueseks individuelle holmer og øyer, formet som en åpen ring. Sør-Kokosøyene har et samlet areal på 13,1&nbsp;km². Av disse er Home Island og West Island de eneste som er bebodd.

Nummerert liste med oversikt over øyenes areal og lokale og engelske navn. Nummereringen starter i nord og går med klokken:

Øyene som har oppgitt areal lik null, har sunket under havoverflaten.

Det finnes ingen elver eller innsjøer på noen av øyene. Ferskvannstilgangen er begrenset til vann i form av nedbør, samlet i reservoar.

Kokosøyene (Keelingøyene) ligger så godt som nøyaktig på motsatt side av jorden i forhold til Costa Rica.

## Referanser


## Eksterne lenker
*
Valdiviajordskjelvet i 1960

**Valdiviajordskjelvet i 1960**, også kjent som **Det store jordskjelvet i Chile**, var et jordskjelv som inntraff 160 km utenfor kysten av den sørlige delen av Chile 22. mai 1960. 

Det var relativt få omkomne, da jordskjelvet rammet store ubebodde deler av landet, i tillegg til at de fleste husene var laget av tre og derfor «svaiet» i rystelsene. Nesten  mennesker skal ha dødd, mens rundt  ble skadet og to millioner husløse.

Skjelvet målte 9,5 på Richters skala, og ble utløst ved at Nazcaplaten (havbunnsplate) og Den søramerikanske platen (kontinentalplate) forskjøv seg i forhold til hverandre. Den relative bevegelsen mellom de to platene var på rundt ti meter.

Dette er det sterkeste jordskjelvet som noen gang er blitt registrert.

Skjelvet varte i 10 minutter og forårsaket massive ødeleggelser i Valdivia og Puerto Montt. Jordskjelvet utløste også flere jordskred og en tsunami som rammet den chilenske kysten med opptil 25 meter høye bølger og ble registrert over hele Stillehavet. Bølgene tok livet av 61 mennesker i Hawaii, nesten 140 i Japan, og 32 på Filippinene.

## Referanser
Taurusfjellene

**Taurusfjellene** (tyrkisk: *Toros Dağlari* eller *Bulğar-Dağ*) er en fjellkjede i Tyrkia. Den utgjør den sørlige grensen til et høytliggende sentralplatå som utgjør store deler av Anatolia.

Fjellkjeden strekker seg langs en kurve fra Eğirdirsjøen i vest til de øvre områdene av elven Eufrat i øst. Den har mange fjelltopper som strekker seg 3000 til 3700 meter over havet. Den høyeste toppen er Aladağ.

I Taurusfjellene finnes store sedertrær og kilikia-edelgran. I faunaen finnes brunbjørn, ulv, gaupe, villsvin og rødrev, men også mufflonsau og besoargeit finnes i fjellene og i tørre områder.

Kalkstein har brutt ned og formet et rufset og bitende landskap med fosser, underjordiske elver og den dypeste grotten i Asia.

## Historisk
Et arkeologisk sted fra bronsealderen, hvor det er funnet bevis på tidlig gruvedrift etter tinn, et ytterst sjeldent metall i denne regionen, er Kestel. Den fjellovergangen som i antikken var kjent som den kilikianske porten krysset fjellkjeden nord for Taurus. Under den første verdenskrig var en tysk og tyrkisk jernbane over fjellkjeden av stor strategisk betydning.

## Referanser


## Eksterne lenker
* Satellitt-bilder fra NSA av Taurus-fjellene
Catherine Zeta-Jones

**Catherine Zeta-Jones** (født 1969) er en britisk skuespiller.

## Barndom
Zeta-Jones vokste opp i et typisk arbeiderklasseområde i Swansea i Wales sammen med to søsken. Foreldrene var Patrick Jones, fabrikkarbeider, og Dia Fair, som hadde irsk og katolsk bakgrunn. Hun fikk en katolsk oppdragelse og gikk på offentlig skole. Navnet har hun fått etter sine bestemødre: én het Catherine og den andre Zeta.

## Karriere
Zeta-Jones begynte sin skuespillerkarriere i barndommen. Hun deltok i en katolsk teatertrupp før hun hadde fylt 10 år, og i 1987 spilte hun i *[[42nd Street (musikal)|42nd Street]]* som Peggy Saywer på West End i London. Deretter reiste hun til Frankrike, hvor hun fikk sin spillefilmdebut med hovedrollen i filmen *[[Sheherazade – les 1001 nuits]]*, regissert av Philippe de Broca.

Zeta-Jones prøvde seg som musikkartist i 1992, men den ene singelen hun var med på å gi ut kom aldri inn på hitlistene. Gjennombruddet som skuespiller kom da hun spilte rollen som Mariette i den britiske TV-serien *[[Livet med Larkins]]*. Med de amerikanske filmene *[[Zorro – Den maskerte hevner]]* (1998) med Antonio Banderas og *[[Entrapment]]* (1999) med Sean Connery ble hun også kjent utenfor Storbritannia. Zeta-Jones vant en Oscar for beste kvinnelige birolle for sin rolle som Velma Kelly i filmmusikalen *[[Chicago (film)|Chicago]]* (2002). I 2009 debuterte hun på Broadway i musikalen *[[Sommernattsmusikk]]*, som hun vant Tony-prisen og Drama Desk-prisen for beste kvinnelige hovedrolle for.

I tillegg til skuespillerkarrieren har Zeta-Jones jobbet som talskvinne for mobiltelefonoperatøren T-Mobile, og hun er i dag global talskvinne for kosmetikkgiganten Elizabeth Arden.

Zeta-Jones ble i dronningens fødselsdagsliste for 2010 utnevnt til kommandør av Order of the British Empire for fortjenester av filmindustrien og veldedighet.

## Privatliv
Zeta-Jones er gift med skuespilleren Michael Douglas. De giftet seg i New York 18. november 2000, og sammen har de to barn. Zeta-Jones er født på samme dag som Douglas, men han er 25 år eldre enn henne. Den eldste av de to barna, sønnen Dylan Michael Douglas, ble født 8. august 2000. Mens hun gikk gravid med ham spilte Zeta-Jones inn filmen *Traffic* sammen med Douglas. Datteren Carys Zeta Douglas ble født 20. april 2003. Zeta-Jones har uttalt at hun ønsker at barna skal være seg bevisst sin walisiske bakgrunn, og hun har bygget et hjem for familien i sin hjemby i Swansea.

## Filmografi

## Referanser


## Eksterne lenker
* 
* 
* 
*
Paranoid (album)

***Paranoid*** er det andre studioalbumet til det britiske heavy metal-bandet Black Sabbath. 

Dette var deres andre album til å bli gitt ut i 1970, etter at debutalbumet *[[Black Sabbath (album)|Black Sabbath]]* ble utgitt tidligere samme år. 

## Sporliste

## Personell
;Band
*Ozzy Osbourne – Vokal
*Tony Iommi – Gitar og keyboard
*Geezer Butler – Bassgitar
*Bill Ward – Trommer

;Produksjon
*Roger Bain – Produsent
*Tom Allom og Barry Sheffield – Teknikere

## Litteratur
*

## Eksterne lenker
*
Buljong

**Buljong** er en smakssatt væske som ofte brukes som varm drikke, eller som basis for supper og sauser.

I fransk kokekunst og blant gourmeter brukes ordet *bouillon* om kraft laget ved å koke *[[mirepoix]]*, krydder og kjøtt- eller fiskeben i vann. I dagliglivet blant vanlige folk er buljong noe man kjøper på butikken, og da er det man får et industriprodukt fremstilt av bl.a. kjøtt-, fisk- eller grønnsaksekstrakt, proteinekstrakt, salt, fett, smaksforsterker, krydder og aromastoffer.

Buljong selges i de fleste matforretninger i form av terninger, pulver eller i flytende form. Generelt finnes det 4 hovedtyper buljong:

*Grønnsaksbuljong (vegetarisk)
*Kjøttbuljong
*Fiskebuljong
*Hønsebuljong

## Eksterne lenker
* Köttbuljong yle.fi (svensk tekst), lesedato 13. februar 2016.
Allerheiligenvloed (1570)

**Allerheiligenvloed** (norsk: Allehelgensdagsoversvømmelsen) var en springflo på allehelgensdagen (1. november) 1570 som rammet kysten til Nederland og Flandern. Byer som ble truffet var blant annet Egmond, Bergen op Zoom og Saeftinghe.

I annalene til rådet som styrte deler av Zeeland (Ned. *Domeinraad*) ble følgende skrevet om denne dagen: 

:«Med hensyn til de kraftige stormkastene i går, så ble advarsler sendt til *de dijkgraven* i Sør- og Nordkvarteret (lokale representanter som er ansvarlige for dikenes tilstand) at de kunne vente en uvanlig høy vannstand».

Stormen hadde vart lenge, og den drev vannet høyere opp enn noen gang, ikke engang under flodkatastrofen som rammet i 1953 steg vannet så høyt. Hvor mange diker som ble ødelagt langs den nederlandske kysten er ikke kjent, generelt sies det at *talløse diker ble ødelagt*. Dette førte til at (etter nederlandske begreper) enorme områder ble satt under vann og store verdier gikk tapt. Nøyaktig hvor mange som omkom i denne oversvømmelsen er ikke kjent, men man antar at den krevde mer enn 20&nbsp;000 (medregnet andre land) liv. I Friesland alene skal mer enn 3&nbsp;000 mennesker ha omkommet.

Titusener mennesker mistet hus og hjem, vinterforråd ble ødelagt og store antall buskap gikk tapt. Etter oversvømmelsen viste det seg at fire øyer i provinsen Zeeland var forsvunnet for alltid; Wulpen, Koezand, Cadzand og Stuivezand mens det som ble kjent som Verdronken Land van Saeftinghe (*verdronken* = «druknet») ble til.

## Se også
*Allerheiligenvloed i 1170
*Allerheiligenvloed i 1532
*Allerheiligenvloed i 1675
*Allerheiligenvloed i 2006
Heimdal videregående skole

**Heimdal videregående skole** er en offentlig videregående skole som ligger på Saupstad i Trondheim i Trøndelag. Skolen ble opprettet i 1977. Skolen er per 2022 Trondheims nest største videregående skole med ca. 1000 elever og 100 lærere fordelt på fem studieretninger: studiespesialisering, elektrofag, idrettsfag og musikk, dans og drama, helse og oppvekstfag.

Heimdal vgs. har et samarbeid med Trønderhopp som innebærer at unge hopptalenter kan kombinere skolegang og trening i skihopp på et høyt nivå. Heimdal ble i skoleåret 2005/2006 en MOT-skole.

## Historie
Skolen ble først oppført ved krysset Blisterhaugvegen og Saupstadringen i perioden 1976–1977, og var tegnet av arkitekten Einar Myklebust ved Arkiplan. Den hadde et areal på rundt 10 000 kvm og hadde plass til seks studieretninger. Disse var allmennfag med valgfag ski, musikk, bygg- og anlegg, elektro, mekaniske fag, kontorfag og husholdningsfag. Ved skoleåret 1986/1987 var det over 900 elever ved skolen, og man ble nødt til å leie lokaler andre steder i byen. 

Elevtallet sank til rundt 700 da Tiller videregående skole ble åpnet i 1986 og bygg- og anleggsfaget ble flyttet dit. Ved reform 97 forsvant studieretningen handel- og kontor, og fra 1997 ble Heimdal vgs knutepunktskole for elever med tegnspråk. I 2004 ble studieretningene mekaniske fag samt helse- og sosialfag flyttet til Byåsen videregående skole.

Fylkestinget i Sør-Trøndelag vedtok i april 2013 å bygge et nybygg for Heimdal videregående skole, og denne ble vedtatt plassert på samme plass som Huseby skole lenger inn i Blisterhaugvegen. I samme prosjekt ble det også vedtatt å bygge en ny idrettshall i samme bygg som erstatning for Husebyhallen. 

Huseby skole ble revet i 2015, og byggingen av nye Heimdal vgs tok til i mars 2016. Skolebygget med Kolstad Arena ble åpnet til skolestart i august 2018, og består av et bygg på ca 33 000 kvm med plass til 1 140 elever til en kostnad av 1,1 milliarder kroner (2018). Bygget ble regnet for å være et av verdens mest miljøvennlige skolebygg med tanke på materialvalg og energibruk/produksjon. Sommeren 2019 ble aktørene bak utbyggingen av storskolen tildelt Trondheim kommunes byggeskikkpris.

## Kjente elever fra Heimdal videregående skole

### Musikklinja
*Margaret Berger (f. 1985)
*Øystein Baadsvik (f. 1966)
*Åsmund Flaten
*Kirsti Huke (f. 1977)
*Erik Wenberg Jacobsen (f. 1972)
*Kim Ofstad (f. 1969)
*Solveig Slettahjell (f. 1971)
*Randi Stene (f. 1963)
*Gunnhild Sundli (f. 1985)
*Vivian Sørmeland (f. 1985)
*Petter Wavold (f. 1965)
*Aleksander Denstad With (f. 1987)

### Idrettslinja
*Harald Martin Brattbakk (f. 1971)
*Bård Benum (f. 1962)
*Ole Christian Eidhammer (f. 1965)
*Johan Remen Evensen (f. 1985)
*Tommy Ingebrigtsen (f. 1977)
*Grete Ingeborg Nykkelmo (f. 1961)
*Didrik Tønseth (f. 1991)
*Petter Eliassen (f. 1985)
*Jørgen Graabak (f. 1991)
*Johannes Høsflot Klæbo (f. 1996)
*Espen Bjørnstad (f. 1993)

### Andre studieretninger
*Brynjar Aa (f. 1960)
*Petter Aagaard (f. 1978)
*Anne Judith Wik
*Torstein Flakne (f. 1960)

## Referanser


## Litteratur
*

## Eksterne lenker
* Heimdal videregående skoles offisielle hjemmeside
*
Geisha (film)

***Geisha*** (originaltittel: *Memoirs of a Geisha*) er en amerikansk film fra 2005 regissert av Rob Marshall, basert på romanen *[[Geisha (roman)|Geisha]]* av Arthur Golden.

## Handling
Chiyo blir etter morens død solgt til en *okiya*, et geisha-hus. Hun blir opprinnelig satt til å bli trent opp som geisha, men da geishaen Hatsumomo værer konkurranse om rollen som toppgeisha, får hun henne degradert til hushjelp uten fremtid.

Men Chiyo blir oppdaget av Mameha, en geisha som har kjøpt seg selv fri og Hatsumomos argeste konkurrent, og hun blir tatt opp under hennes vinger for å bli trent opp. Hun blir så gitt navnet Sayuri.

Hun blir en suksessfull geisha og kan kjøpe seg fri fra okiyaen hun tilhører. Men så bryter andre verdenskrig ut, og hun blir nødt til å kjempe mot sult og fattigdom.

## Rolleliste
* Ziyi Zhang som Chiyo Sakamoto / Sayuri Nitta
* Suzuka Ohgo som en ung Chiyo Sakamoto
* Shizuko Hoshi som den eldre Sayuri Nitta (som voiceover-kommentator)
* Gong Li som Hatsumomo
* Samantha Futerman som Satsu Sakamoto
* Mako som Mr. Sakamoto
* Elizabeth Sung som Mrs. Sakamoto
* Kaori Momoi som Kayoko Nitta
* Kotoko Kawamura som bestemor Nitta
* Ken Watanabe som Ken Iwamura
* Kōji Yakusho som Nobu
* Michelle Yeoh som Mameha
* Youki Kudoh som Pumpkin
* Zoe Weizenbaum som en ung Pumpkin
* Tsai Chin som Auntie
* Cary-Hiroyuki Tagawa som Baron
* Cathy Shim som Barons gjest
* Kenneth Tsang som General
* Eugenia Yuan som Korin
* Karl Yune som Koichi
* Ted Levine som oberst Derricks
* Paul Adelstein som løytnant Hutchins

## Eksterne lenker
* 
* 
*
Tapper

**Tapper** er fargereseptorene i menneskeøyet. Netthinnen er dekket av omtrent 6 millioner tapper og 130 millioner staver, celler som oppfatter lys og mørke

Det finnes tre forskjellige typer tapper. Den ene typen er mest følsom for lys vi opplever som fiolett med bølgelengder rundt 420 nm. Disse kalles ofte *S-tapper*. De to andre typene tapper er relativt like og mest følsomme for lys vi opplever som grønt eller grønnaktig. Disse refereres til som *L-tapper* som er mest følsomme for lys rundt 564 nm og *M-tapper* som er mest følsomme rundt 534 nm.

Følsomhetskurvene for tappene er klokkeformede og overlapper betydelig. Det innkomne signalspekteret blir dermed i øyet redusert til tre verdier gitt av responsen til de tre typene tapper, ofte kalt tristimulusverdier. Fordi de tre sensitivitetsområdene overlapper, er det for eksempel umulig å stimulere bare M-tappene uten å stimulere både S- og L-tappene også. Mengden av alle mulige kombinasjoner av tristimulusverdier er begrenset av responsen mot spekteret og definerer det menneskelige fargerom. Man har estimert at mennesker klarer å skjelne omtrent 10 millioner forskjellige farger fra hverandre.

## Se også
* Staver, cellene i øyet som oppfatter lys og mørke

## Eksterne lenker
* ''Staver og tapper'' på fysikknett.no
Staver

**Staver** er cellene i øyet som oppfatter lys og mørke. Stavene er en av to typer reseptorer på netthinnen, og ser ut som små, kompliserte tårn. Stavene er lengre enn tappene og er flatere i enden. I selve synsgropen finnes ingen staver, men utenfor synsgropen finnes derimot flere staver enn tapper.

Stavene er aktive når det er svak belysning og gir oss mørkesynet. 

Netthinnen er dekket av omtrent 120 millioner staver og 6 millioner tapper.

## Se også
* Tapper

## Eksterne lenker
* ''Staver og tapper'' på fysikknett.no
Helios Engros

**Helios Engro** er en norsk grossist for biologisk-dynamisk og økologisk mat, kosmetikk, tekstiler. Helios selger både gjennom egne butikker og andre helsekostforretninger. Det finnes tre egne Helios-butikker (2009).

Helios stiller strenge krav til dyrkingsmåte og videreforedlingsprosessen. Ingen av varene Helios selger er bestrålt, homogenisert eller genmodifisert, og heller ikke behandlet med kjemiske plantevernmidler, konserveringsmidler eller smaksforsterkere. Av matvarer foretrekker Helios produkter som er biologisk-dynamiske eller økologiske. Helios selger også fairtradeprodukter fra Max Haavelar. Helios selger også naturkosmetikk, naturtekstiler, vaskemidler og formingsmateriell, fra seriøse leverandører. Også i disse varekategoriene finnes det varer med økologiske ingredienser, noe som alltid prioriteres når det velges ut varer. 
	
## Historikk
Helios startet som et knøttlite initiativ av bevisste fruer i Oslo, i kretsen rundt Antroposofisk Selskap. Butikken solgte grønnsaker og annen biologisk-dynamisk og økologisk mat, og var til å begynne med bare åpen i forbindelse med møter i Antroposofisk Selskap. I 1969 kom den første ordentlige butikken. Helios var da et andelslag, men ble senere en stiftelse. 

Interessen for biologisk-dynamisk og økologisk mat økte i løpet av 1970- og 80-tallet, og det var Helios som møtte denne etterspørselen. På 1990- og 2000-tallet økte etterspørselen enda mer og Helios vokste. Helios etablerte rundt 20 egne butikker rundt om i Norge og fikk et meget stort vareutvalg. Helios drev også en egen mølle. Samtidig oppstod det problemer med å oppnå nødvendig inntjening. Våren 2008 gikk Helios konkurs. Både butikkene, varelageret og merkevaren ble kjøpt av Validus. Helios er således ikke lengre en stiftelse, men driver etter de samme verdiene som før. Omtalen og interessen for giftfri mat og økologisk livsførsel viser at eksistensgrunnlaget for Helios som butikk og grossist er til stede.

## Eksterne lenker
* Helios, offisielt nettsted
* Validus, offisielt nettsted